AfriForum Jeug se Puk-tak ontevrede met nuwe handelsmerk - AfriForum Jeug
“Die raad het egter hierdie stemming geminag en steeds voortgegaan om pers te kies. Dit veroorsaak ’n vertrouensbreuk tussen studente en alumni, en die universiteitsraad. Ons het vandag ’n skrywe aan die raad gerig om onder meer uit te vind of die konsultasieproses bloot ’n rookskerm was om belanghebbendes gerus te stel. Dit is ’n kwessie wat studente en alumni direk raak. Waarom het hulle ons opinies gevra indien hulle in elk geval net voortgaan met hul oorspronklike besluit?” vra J.P. Nel, voorsiter van AfriForum Jeug se Puk-tak.
“Die kampusbestuur moet versigtig wees vir die vervreemding van huidige en voornemende studente. Dit kan enorme skade tot die bekende handelsmerk en identiteit van die Puk-kampus veroorsaak,” sê Ohann Fourie, AfriForum Jeug se nasionale koördineerder van kampusstrukture.
“Die universiteitsraad moenie voornemende studente mislei met die idee dat hulle op die Puk gaan studeer nie, want dit is duidelik dat hierdie 148 jaar oue handelsmerk tot ’n einde gekom het,” sê Henk Maree, hoof van AfriForum Jeug.
Teken die petisie om te verseker dat die Puk se identitiet behoue bly deur op die volgende skakel te klik http://afriforumjeug.co.za/pukblypuk/.